Datum: 08. 12. 2010

Zadeva: **Poročilo o delu Komisije za alpinizem 2010**

1. **Delovanje KA**

V letu 2010 je v mesecu marcu mesto načelnika prevzel Miha Habjan. Poleg njega so na zboru načelnikov bili potrjeni še člani KA in sicer: Alen Marinovič, Matej Kladnik, Jasna Pečjak, Rok Dečman in Tomo Česen, kot vodja usposabljanj v okviru KA. Pri Komisiji za alpinizem delujejo še podkomisije, in sicer:

Podkomisija za vrhunski alpinizem,

Podkomisija za tekmovalno ledno plezanje – načelnica Jasna Pečjak.

V okviru KA PZVA deluje še skupina za kategorizacijo, ki jo je vodil Tadej Debevec

V letu 2010 je imela komisija volilni zbor načelnikov in pet (5) rednih sej.

Registriranih je bilo 42 alpinističnih (plezalnih) odsekov (klubov), ki so združevali skupaj 1861 registriranih alpinistov (153 alpinističnih inštruktorjev, 526 alpinistov in 754 alpinističnih pripravnikov).

Organizirali smo »Zbor alpinistov«. Zbor alpinistov je bil 17. aprila 2010 in ga je organiziral AO Vipava skupaj s plezalnim vikendom Tura 2010.

Redna številka zbornika za leto 2009 je pripravi in bo združena skupaj z letom 2010.

Na osnovi prispelih prijav je bil v dveh različnih rokih opravljen izračun za kategorizacijo. S strani OKS so bili potrjeni naslednji rezultati kategorizacije:

01. 06. 2010:

mednarodni razred – 11

mladinski razred – 1

državni razred – 21

01. 10. 2010:

mednarodni razred – 11

mladinski razred – 1

državni razred – 17

Izbor naj alpinsta/ke v letu 2009 je bil v Domu Franca Bernika v Domžalah, 25. 1. 2010, v organizaciji Društva za gorsko kulturo (Silvo Karo).

Komisija za alpinizem je tudi letos izbrala tri osebe, ki so najbolj zaznamovale alpinistično leto 2009. Najuspešnejši alpinist je postal Luka Lindič, najuspešnejša alpinistka je Maja Lobnik, najbolj perspektiven alpinist pa Luka Krajnc.

**Alpinisti**  
***Luka Lindič (AO Celje-Matica) '88 - najuspešnejši alpinist***  
datum rojstva: 16.5.1988  
alpinist od leta 2007

Luka Lindič pleza vsega skupaj 6 let. Prvih nekaj let je potrpežljivo zbiral kilometre v gorah v klasičnih smereh Kamniško Savinjskih in Julijskih alp. Lani je bil proglašen za najperspektivnejšega alpinista. Je alpinist za katerega se zdi, da stvari tečejo same od sebe in predvsem nevsiljivo in brez velikega trušča. Pozimi je nadaljeval s težkimi kombiniranimi smermi. Nekaj načrtov se pozimi ni izšlo. Zato pa je še zgodaj spomladi navdušil z težkimi prostimi ponovitvami s klasičnim varovanjem v Paklenici, nadaljeval pa doma, v Dolomitih in Alpah. Vrhunec je dosegel na odpravi v Indijo, kjer so v Garwalu s soplezalci prepelzali tri nove zahtevne smeri na Baghiratije IV, III in II. Zaradi umirjenega pristopa in velike zrelosti z gotovostjo stopa največjim dosežkom naproti.

• Bhagirathi 2 (6512 m): (ED+/ABO, 6b+, M8, WI6+, A0, 1300 m), PRV,

• Bhagirathi 3 (6454 m): (ED, 6b, M5, WI5, 1300 m), PRV,

• Bhagirathi 4 (~6200 m): (D+, 1000 m), PRV,

• Paklenica: Življenje (VIII, 250 m), 1.PP,

• Paklenica: Tango vertikal (VIII, 250 m), 1.PP,

• Travnik: Via Montura (VIII, 450 m) PRV,

• Paklenica: Mjesečina (7c+, 350 m),

• Punta Brendler: Nero su Bianco (7b, 950 m) 1.P.

***Rok Blagus (AO Ljubljana-Matica) - nagrada za posebne dosežke***  
Ob solidnem športnoplezalnem nivoju vedno opravi kakšno dobro prosto ponovitev v gorah, letos se je po poškodbi dokončno vrnil tudi na odpravarskem področju in skupaj s soplezalci preplezal tri nove smeri v Baghiratijih.  
• Bhagirathi 2 (6512 m): (ED+/ABO, 6b+, M8, WI6+, A0, 1300 m), PRV,

• Bhagirathi 3 (6454 m): (ED, 6b, M5, WI5, 1300 m), PRV,

• Bhagirathi 4 (~6200 m): (D+, 1000 m), PRV,

• Dolomiti: Zahodna Cina: Akut (8a, 500 m),

• Triglav: Obraz Sfinge + Jugov steber (XI+, V, 1000 m),

• Cima Scotoni: Scotonata galactica (7b+, 450 m), NP.

***Andrej Grmovšek (AO Kozjak) - nagrada za posebne dosežke***  
Andrej nas že dolga leta razvaja z odličnimi prostimi ponovitvami v gorah, tokrat je poleg znanih Dolomitov dodal še Maroko. Letos pa je temu dodal še najtežjo večraztežajev dolgo smer (M11). Z zlatimi črkami pa bi moral biti zapisan nov mejnik za slovenski alpinizem s prosto in na pogled preplezano smerjo No siesta (M8) v Grandess Jorasses.  
• Alpe: Grandess jorasses: No siesta (VI+, M8, AI5 1100 m), 2.PP, NP,

• Langentall: Iluminati (M11, WI6+, 170 m),

• Torre Trieste, Donnafugata (8a, 700 m),

• Tagojimt N'Tsouiant, Kozmična streha (-IX, 700 m),

• Trident du Tacul, Les intouchables (IX+, 450 m).

***Marko Lukič (AO Kozjak) - nagrada za posebne dosežke***  
Marko nas prav tako že dolga leta razvaja z odličnimi prostimi ponovitvami v gorah. Letos pa je temu dodal še najtežjo več raztežajev dolgo smer (M11). Z zlatimi črkami pa bi moral biti zapisan nov mejnik za slovenski alpinizem s prosto in na pogled preplezano smerjo No siesta (M8) v Grandess Jorasses. Ob vsem tem pa še uspe razdajati svoj zdrav pogled na alpinizem  
• Alpe: Grandess jorasses: No siesta (VI+, M8, AI5 1100 m), 2.PP, NP,

• Langentall: Iluminati (M11, WI6+, 170 m).

***Marko Prezelj (AO Kamnik) - nagrada za posebne dosežke***  
Kjer je Mark, uspeh ne more izostati. In gotovo je tudi v Indiji poskrbel, da so stvari tekle kot namazane, čeprav je imel v dveh mladcih zanesljive soplezalce. Tri nove smeri v Baghiratijih pa so tudi zanj lep dosežek.  
• Bhagirathi 2 (6512 m): (ED+/ABO, 6b+, M8, WI6+, A0, 1300 m), PRV,

• Bhagirathi 3 (6454 m): (ED, 6b, M5, WI5, 1300 m), PRV,

• Bhagirathi 4 (~6200 m): (D+, 1000 m), PRV,

• Norveška - Lofoti: štiri prvenstvene smeri.

**Alpinistke**  
***Maja Lobnik (AO TAM) - najuspešnejša alpinistka***  
datum rojstva: 16.5.1988  
alpinist od leta 2009

Čeprav uradno alpinistka šele eno leto pa Maja aktivn pleza že vsaj 5 let. Pravzaprav jo mirno lahko proglasimo tudi za najbolj aktivno alpinistko/a, saj redno niza preko 100 vzponov na leto. Ne redko opravi zanimive povezovalne ture, predvsem pa uspe v zaporednih dnevih povezati tudi najdaljše ture V zadnjem letu je uspela dvgniti nivo prostega plezanja, tako da sedaj obvladuje spodnjo osmo stopnjo v gorah, predvsem pa je odlična smučarka. Letos ji je uspelo kar nekaj dobrih spustov izpostaviti pa moramo vsaj Marinellijev ozebnik v Monte Rosi in Pallavicinijev ozebnik v Grosglocknerju.

• Monte Rossa: Marinellijev ozebnik (V,S5, 2500 m),

• Visoke Ture, Grossglockner, Pallavicini (S5, V, 700 m),

• Mali Koritniški Mangrt: K2 Special-Mali močvirski duh (VI+/VII-, VI+, 800 m),

• Dolomiti: Marmolada: Via Gogna (VII/VII+, VI, 1150 m), v vodstvu,

• Dolomiti: Civetta: Philipp-Flamm (VII+/VI, 1180 m),

• Dolomiti, Zahodna Cina,S, Cassin-Ratti (-VIII/VIII, VI+, 550 m).

***Anastasija Davidova (AO Ljubljana-Matica) - nagrada za posebne dosežke***  
Dobi za odlična vzpona na Aljaski in 1. mesto ženske na BigWall Speed Climbing v Paklenici  
• Alaska: The Stump: Goldfinger (IV/ 5.11a, 600 m),

• Eye Tooth: Dream in the spirit of Mugs (V/ 5.10c, 1000 m),

• Dolomiti: Cima Piccola: Perlen vor die Saue (9-, 8-/8 obv. 310 m),

• Maltatal: Supermax (5-, 270 m),

• Squamish - The "Squaw": Birds of Prey + The Great Game (5.10b +5.10d, 6R),

• Paklenica: BigWall Speed Climbing: 1. mesto ženske.

***Monika Kambič (AO Kamnik) - nagrada za posebne dosežke***  
Dobi za odlična vzpona na Aljaski in 1. mesto ženske na BigWall Speed Climbing v Paklenici  
• Alaska: The Stump: Goldfinger (IV/ 5.11a, 600 m),

• Eye Tooth: Dream in the spirit of Mugs (V/ 5.10c, 1000 m),

• M.K. Mangart: Cozzolino - Leva izstopna var. (-VII/VI-V, 800 m),

• Velika Cina: Comici Dimai (VII/VI, 500 m).

**Perspektivni alpinisti/ke**  
***Luka Kranjc (AO Celje-Matica) '86  - najperspektivnejši alpinist***  
datum rojstva: 12.9.1986  
alpinist od leta 2007

Luka Kranj se z alpinizmom ukvarja 6 let. Za razliko od klubskega kolega je po športnoplezalnih začetkih ostal v tekmovalnih vodah in se dolgo poskušal na tekmah svetovnega pokala v lednem plezanju ob tem pa pridno treniral in plezal tudi več raztežajev dolge športne smeri. Vsa leta treninga so se mu zares prvič seštela šele letos in lahko govorimo da je Luka eksplodiral v vrhunskega alpinista za najtežje skalne smeri. Serija njegovih vzponov je neverjetna: pet smeri z oceno 8a in več - od tega dve opremljeni s svedrovci tri pa s klasičnim varovanjem, tri več raztežajne kombinirane smeri z oceno M9 in Drujev Severni ozebnik ter veliko število smeri z ocenami do 7c v Paklenici, Dolomitih in Maroku. Če k vzponom prištejmo še poči (do 5.12d(IX)) iz mini odprave v ZDA, postane jasno, da se Luka razvija v enega najbolj kompletnih skalnih plezalcev.

• Šite: Smer norcev (8a, 350 m),

• Dolomiti: Piz Ciavazes: Via Italia 61 (8a (7c+), 470 m),

• Dolomiti: Torre Trieste: Donnafugata (8a, 750 m),

• Dolomiti: Zahodna Cina: Akut (8a (7c), 500 m),

• Dolomiti: Velika Cina: Camillotto Pellesier (8b (8a), 500 m),

• Dru: N coluir direct (VI, AI6+, M8, 700 m),

• Yosemite: Middle cathedral rock: Border country (5.12b, 450 m),

• Še Nos in Reg. NW face v enem dnevu, druge PP v ZDA in drugje.

***Urban Novak (AO Kamnik) '86- nagrada za posebne dosežke***  
Dobi za vzpona v Himalaji, kjer je dokazal, da je iz pravega testa za himalajske dosežke in sta s soplezalcem vztrajala tudi  po odhodu prijateljev in nato opravila dva dobra vzpona.  
• Nepal - Khumbu: Pharilapcha, Snotty gully (ED+/M5+, Wi5, 1000 m),

• Nepalska Him., Khumbu, Pharilapcha, V stena, Kje si luna? (TD+/do 5b, do 90°),

• Dolomiti: Zahodna Cina: Raz kortinških veveric (VIII-/VIII, 500 m),

• Dolomiti: Torre Trieste: Carlesio Sandri (-VIII, 750 m),

• Alpe: Aig. Sans Nom: Direktna smer v S steni (V, 5+, 5b, 1000 m).

***Maja Apat (AO Slovenj Gradec) '86 - nagrada za posebne dosežke***  
Dobi za odlična vzpona na Aljaski in 1. mesto ženske na BigWall Speed Climbing v Paklenici  
• Alaska: The Stump: Goldfinger (IV/ 5.11a, 600 m),

• Eye Tooth: Dream in the spirit of Mugs (V/ 5.10c, 1000 m),

• Squamish - The "Squaw": Birds of Prey + The Great Game (5.10b +5.10d, 6R),

• Paklenica: BigWall Speed Climbing: 1. mesto ženske.

Izbor za leto 2010 je v pripravi in bo 13. januarja 2011, v Domžalah.

Za filmski festival smo namenili 1000 € in ga bomo podprli tudi v letu 2011, saj gre za kvalitetno promocijo Slovenije in slovenskega alpinizma.

Izvedli smo testiranja vrhunskih alpinistov. V prihodnje bi morala biti testiranja bolj sistematična in za iste člane večkrat, saj bi edino tako bili smiselni z vidiki začetnega in končnega rezultata.

1. **Vzgoja in izobraževanje**

V letu 2010 so bile naslednje vzgojne akcije:

**Izpiti za alpiniste** (poročilo Tomo Česen)

Na razpis se je prijavilo 34 kandidatov. V skladu z razpisom jih je pregledala 5 članska komisija. Eden od kandidatov ni izpolnjeval prijavnih pogojev, eden pa se je kasneje odjavil. Tako je izpit opravljalo 32 kandidatov. Po pregledu prijav je bil izveden tudi informativni sestanek (sicer neobvezen) za vse kandidate.

Prvi rok je bil izveden 15. maja (zimski del Vršič) in 16. maja (letni del Vipava), drugi rok pa 5. junija (letni del Dolžanova soteska) in 6. junija (zimski del Vršič). Teorija je bila izvedena 20. maja v Velenju in Kranju, popravni rok pa 8. junija v Kranju.

Izpitno komisijo so sestavljali Aljaž Anderle, Janez Levec, Alen Marinovič, Peter Mežnar, Janez Primožič, Peter Jeromel, Tomo Šetina, Miha Habjan, Marjan Kregar, Boris Lorenčič, Mitja Šorn, Slavc Rožič, Matej Smerkolj, Tina Di Batista, Mojca Žerjav in Tomo Česen.

**Pregled uspešnosti:**

1. rok zimski del - sodelovalo 31 kandidatov (uspešno opravilo 14 kandidatov)

1. rok letni del - sodelovalo 31 kandidatov (uspešno opravilo 11)

1. rok teorija – sodelovalo 32 kandidatov (uspešno opravilo 22)

2. rok zimski del - sodelovalo 17 kandidatov (uspešno opravilo 16 kandidatov)

2. rok letni del - sodelovalo 21 kandidatov (uspešno opravilo 16)

2. rok teorija – sodelovalo 10 kandidatov (uspešno opravilo 10)

Tako je skupno vse potrebne izpite pred izpitno turo opravilo 27 kandidatov.

**Izpitne ture**

Izpitno turo je opravljalo 27 kandidatov generacije 2010 in 2 kandidata generacije 2009 ((izpit sta 2009 zaradi udeležbe na odpravi delala posebej v septembru, izpitno turo pa je onemogočilo slabo vreme). Vsi inštruktorji, ki so sodelovali na izpitnih turah (Tadej Debevec, Aljaž Anderle, Alen Marinovič, Peter Mežnar, Janez Primožič, Peter Jeromel, Marko Prezelj, Miha Habjan, Matjaž Šerkezi, Blaž Grapar, Rok Blagus, Janez Levec, Tina Di Batista, Matej Smerkolj, Slavko Rožič, Marjan Kregar, Matej Kladnik, Mitja Šorn in Tomo Česen), so dobili seznam smeri, ki jih je opravil njihov kandidat za alpinista. Na podlagi teh so jim določili izpitno turo, ki je bila najmanj IV. težavnostne stopnje in dolžine 300-400 m, seveda pa je bilo opravljenih tudi precej težjih smeri (vse pa v skladu s sposobnostmi posameznih kandidatov).

Izpitno turo je do roka 30. septembra od skupno 29 kandidatov uspešno opravilo 25 (11 zelo uspešno, 14 uspešno), 1 kandidat neuspešno (in ima v skladu z razpisom možnost to opraviti naslednje leto), trije pa ture do roka niso opravljali. Če bodo razmere dopuščale, potem jih bodo opravili še v oktobru, sicer naslednje leto.

**Seznam novih alpinistov za leto 2010 je tako naslednji:**

|  |  |  |  |  |  |
| --- | --- | --- | --- | --- | --- |
|  | Ime | Priimek | Odsek / klub | Generacija | Datum opravljene  izpitne ture |
| 1 | Aleš | Bardorfer | AO Rašica | 2010 | 23.7.2010 |
| 2 | Monika | Bogataj | AO Radovljica | 2010 | 20.7.2010 |
| 3 | Urša | Erman | AO Rašica | 2010 | 23.8.2010 |
| 4 | Jernej | Groboljšek | AO Litija | 2010 | 13.9.2010 |
| 5 | Marko | Gruden | Soški AO | 2010 | 9.8.2010 |
| 6 | Marjan | Horvat | AO TAM Mb | 2010 | 3.7.2010 |
| 7 | Mojca | Hribar | AO TAM Mb | 2010 | 11.8.2010 |
| 8 | Miha | Jemec | AO Črnuče | 2010 | 5.7.2010 |
| 9 | Marjan | Kozole | AK Vertikala | 2010 | 22.7.2010 |
| 10 | Rok | Levičar | Posavski AK | 2010 | 1.8.2010 |
| 11 | Matija | Lipar | AO Črnuče | 2010 | 23.9.2010 |
| 12 | Sašo | Matas | AO Železničar | 2010 | 11.9.2010 |
| 13 | Velesa | Mrak | AO Rašica | 2010 | 29.6.2010 |
| 14 | Sašo | Ocvirk | AO Celje | 2009 | 10.8.2010 |
| 15 | Samo | Opalk | AO Tržič | 2010 | 8.8.2010 |
| 16 | Nejc | Pozvek | Posavski AK | 2010 | 17.8.2010 |
| 17 | Miha | Praunseis | AO Litija | 2010 | 22.8.2010 |
| 18 | Franci | Razpet | AO Litija | 2010 | 22.7.2010 |
| 19 | Andrej | Rezar | AO Kamnik | 2010 | 11.7.2010 |
| 20 | Jernej | Ržen | PK Škofja Loka | 2010 | 23.9.2010 |
| 21 | Tine | Sitar | AO Rašica | 2010 | 27.6.2010 |
| 22 | Roman | Strmšek | AO Rašica | 2010 | 22.8.2010 |
| 23 | Boris | Tuma | AO Lj-Matica | 2010 | 1.8.2010 |
| 24 | Robert | Vidic | AO Tržič | 2010 | 12.9.2010 |
| 25 | Domen | Žagar | Posavski AK | 2010 | 31.7.2010 |

**Izpiti za alpinistične inštruktorje** (poročilo Tomo Česen)

Pred začetkom letošnjega seminarja je bilo na Zboru načelnikov sprejetih nekaj novih oziroma spremenjenih pogojev (3 letni staž kot alpinist je bil skrajšan za eno leto, stopnja izobrazbe je bila izenačena kot to veleva republiški pravilnih o strokovnih delavcih, določena pa je bila tudi minimalna težavnost opravljenih vzponov).

Izvedba seminarja in izpitov je bila precej drugačna kot doslej, končni cilj pa je bil dvig kvalitete tako seminarjev kot tudi zahtevano znanje na izpitih. Glede na anonimno anketo med letošnjimi udeleženci so bile spremembe zelo pozitivno sprejete in odločitev zanje je bila torej pravilna.

Seminar je bil razdeljen na 3 sklope in sicer: ledno plezanje, zimsko-ledeniški del in letni del. Prav tako so v takšnih sklopih potekali izpiti, dodan jim je bil še teoretični del.

Na osnovi razpisa se je prijavilo 33 kandidatov, ki so vsi izpolnjevali razpisne pogoje. Kasneje je bila ena odjava, tako da smo začeli seminar z 32 kandidati.

**Izvedba seminarjev in izpitov**

**LEDNO PLEZANJE**

**Seminar**

27. marca v Mlačci (Mojstrana), **Inštruktorji**: Peter Jeromel, Miha Habjan, Aljaž Anderle

Praktični del: oprema in tehnika plezanja, sidrišča in varovanje, spusti

Teoretični del: Predavanja – Oprema, Varnost pri lednem plezanju

**Izpiti**

1. aprila v Tamarju, **Inštruktorji**: Peter Jeromel, Miha Habjan, Aljaž Anderle

Izpit je opravljalo 31 kandidatov, ki so uspešno zaključili z izpitom.

**ZIMSKA IN LEDENIŠKA TEHNIKA**

**Seminar**

10 in 11. aprila na Vršiču, **Inštruktorji**: Peter Jeromel, Janez Primožič, Matjaž Šerkezi, Alen Marinovič, Dušan Polajnar, Aljaž Anderle

Praktični del: Ledeniška naveza in reševanje iz razpoke, Oprema in tehnika uporabe derez in cepina, Sidrišča in varovanje, Spusti, Delo na plazu, Prerez snežne odeje

Teoretični del: Predavanje - Oprema, Sneg in snežna odeja, Dejavniki nastanka snežnih plazov, Sodobne plazovne žolne, Presoja nevarnosti in ocene tveganja snežnih plazov, Prva pomoč

**Izpiti**

16 in 17. aprila 2010 na Vršiču, **Inštruktorji**: Peter Jeromel, Janez Primožič, Matjaž Šerkezi, Alen Marinovič, Mitja Šorn, Boris Lorenčič Aljaž Anderle

Izpit je opravljalo 31 kandidatov, uspešno jih je izpite opravilo 19.

**LETNA TEHNIKA**

**Seminar**

9. maja v Vipavi, **Inštruktorji**: Peter Jeromel, Janez Primožič, Matjaž Šerkezi, Tomo Česen, Miha Habjan, Janez Levec, Aljaž Anderle

Praktični del: Spust po vrvi in samoreševanje, Oprema, varovanje in priprava na vzpon, Sidrišča, Reševanje poškodovanega soplezalca

Teoretični del: Predavanje - Nastop in predavanje pred občinstvom

**Izpiti**

31. maj, 2. in 3. junij v Dovžanovi soteski: **Inštruktorji**: Peter Jeromel, Janez Primožič, Tomo Česen, Miha Habjan, Marjan Kegar, Boris Lorenčič, Mitja Šorn, Alen Marinovič, Aljaž Anderle, Janez Levec, Tadej Debevec

Izpit je opravljalo 31 kandidatov, uspešno jih je izpite opravilo 14.

**TEORETIČNI DEL**

**Izpiti**

17. junij v Kranju

Izpit je opravljalo 29 kandidatov, uspešno jih je izpite opravilo 25

**Popravni izpiti**

Drugi oziroma popravni rok iz zimsko-ledeniške in letne tehnike ter teorije so se odvijali 6. in 17. junija ter 9. julija na Vršiču in v Dovžanovi soteski. **Inštruktorji** : Janez Levec, Mitja Šorn, Alen Marinovič, Peter Jeromel, Tomo Česen, Janez Primožič , Boris Lorenčič in Aljaž Anderle.

Na drugem roku so sodelovali kandidati, ki so negativno opravili katero izmed tem na prvem roku oziroma se prvega roka niso udeležili. Večinoma so bili kandidati na popravnem roku uspešni, tako da je izpite za alpinistične inštruktorje v letu 2010 uspešno opravilo 30 kandidatov.

**Uspešnost kandidatov pri posameznih izpitih (1. rok):**

|  |  |
| --- | --- |
| **Tematika** | **Uspešnost** |
| **Led** | **100%** |
| **Zimska tehnika** | **63%** |
| **Letna tehnika** | **44%** |
| **Teorija** | **88%** |
| **Končna uspešnost po popravnih izpitih:** | **94%** |

**Seznam novih alpinističnih inštruktorjev 2010:**

|  |  |  |  |
| --- | --- | --- | --- |
|  | **Ime** | **Priimek** | **Klub** |
| **1** | Luka | Ajnik | AAO |
| **2** | Tomislav | Aurednik | AK Sl.Bistrica |
| **3** | Peter | Bajec | AO Železničar |
| **4** | Mojca | Cencič | Obalni AO |
| **5** | Rok | Dečman | AO Celje |
| **6** | Matjaž | Dušič | APD Kozjak MB |
| **7** | Damijan | Eržen | AK Vertikala |
| **8** | Robert | Hočevar | AO Železničar |
| **9** | Tomaž | Jeras | AO Železničar |
| **10** | Dejan | Koren | AO Vipava |
| **11** | Gerard | Krebs | AO Celje |
| **12** | Nejc | Lužnik | AO Idrija |
| **13** | Gregor | Marinšek | PK Rifnik |
| **14** | Tadej | Mrak | AO Rašica |
| **15** | Andrej | Pahovnik | AAO |
| **16** | David | Pavlovič | AO Litija |
| **17** | Ivo | Pešl | AO TAM Maribor |
| **18** | Gašper | Rak | AO Rašica |
| **19** | Nikolaj | Rožanski | AO Celje |
| **20** | Boris | Sedej | AO Idrija |
| **21** | Matic | Standeker | AO Rašica |
| **22** | Luka | Stražar | AAO |
| **23** | Rok | Stubelj | AO Nova Gorica |
| **24** | Janez | Toni | AO Rašica |
| **25** | Miha | Triler | AO Kranj |
| **26** | Benjamin | Vajdič | AO TAM Maribor |
| **27** | Davor | Velikanje | AO Idrija |
| **28** | Branko | Vizjak | PK Rifnik |
| **29** | Matevž | Vučer | AO Kranj |
| **30** | Karel | Završnik | AAO |

**Začetni alpinistični tečaj v zimskih razmerah** (poročilo Alen Marinovič)

Potekal je od 24. do 28. marca 2010 na Zelenici. Tečaja so je udeležilo 6 tečajnikov in 3 alpinistični inštruktorji.

**Začetni poletni alpinistični tečaj v kopni skali** (poročilo Alen Marinovič)

Potekal je od 7. do 11. julija 2010 na Kamniškem sedlu. Tečaja se je udeležilo 22 tečajnikov in 14 alpinističnih inštruktorjev.

**Tabor Chamonix** (poročilo Peter Mežnar)

To je bil zimski alpinistični tabor namenjen mladim slovenskim alpinistom. Potekal je od 12. do 20. marca 2010. Na taboru je bilo 10 kandidatov, vodji pa Boris Lorenčič in Peter Mežnar.  Glavni namen plezalnega tabora je mladim alpinistom pokazati in obelodaniti najpomembnejše evropsko alpinistično središče z vidika zimskega alpinizma. Poleg standardnih in že uveljavljenih mladih imen je bilo veliko mladih alpinistov.

**Ocena tabora -** Vremenska napoved je bila sicer sončno vreme, a z nizkimi temperaturami podnevi (do -18°) in zlasti ponoči (-32°). Prve dni je mraz vztrajal, tako da smo, z redkimi izjemami, oklevali z najdaljšimi smermi. S torkom so se temperature začele dvigati, tako da smo imeli ravno dovolj časa za resne ture. Vreme je zdržalo do konca, do petka, v soboto pa je bil prvi dan s poslabšanjem vremena. Sprva je bilo nekaj strahu zaradi nizkih temperatur in nepredelanega snega in s tem pogojenih nevarnosti ozeblin in plazov. Razmere v stenah so bile od poraznih do zelo dobrih, le nekaj vzponov smo potrebovali, da smo našli prave stene. Glede na pogoje – mraz in razmere v stenah, je velika večina udeležencev presegla pričakovanja. Posamezne vzpone lahko ocenimo kot vrhunske. Mednje spadajo prosta ponovitev smeri Vol de Nuit, Late to say I'm sorry in Tournierovega raza. Med zanimive pa sodi še ponovitev Coco Fese v kombinaciji s smerjo D day in Supercouloirjem.

Sicer je povsem normalno, da se govori predvsem o uspehih, a v razmerah kakršne so vladale so velik uspeh tudi vsi resni poskusi. Zato jih tokrat velja še posebej izpostaviti, saj gotovo velja, da se lahko ob neuspehu naučimo veliko več kot ob gladkem vzponu v isti smeri, a v idealnih razmerah. Zaradi brezkompromisnega pristopa in 'boja do konca' velja omeniti vsaj: Eugster couloir direct, Tournier spur, Pinocchio in Rebuffat-Terray. Često spregledani poskusi lahko o karakterju alpinista povedo več kot uspešno opravljeni vzponi. Pa še to: ko smo se pogovarjali o Pinochiu, kjer sta Boris in Karel obrnila po petem raztežaju (in kjer tako začne s spustom večina navez) po celodnevnem plezanju je Karel vzpon brez odlašanja opredelil za poskus. Podobno tudi Matic in David, ki sta v suhem Rebuffatu obrnila tik pod grebenom.

V zaključku pa sva še poudarila, da se z dobrim planiranjem ture lahko ognemo marsikateri neprijetnosti.

**Tabor Marmolada** (poročilo: Andrej Grmovšek)

Tabor je potekal od 2. do 7. Julija 2010. Udeležilo se ga je 12 alpinistov, vodila pa sta ga Andrej Grmovšek in Tanja Grmovšek.

**Kronologija:**

**22.6.** Popoldne skupno plezanje v plezališču Kotečnik, ob 20h pripravljalni sestanek za tabor (predstavitev in urejanje logistike, izbira soplezalcev in vzponov…).

**2.7.** Dopoldansko – popoldanska vožnja do Malage Ciapele (4 avti) in popoldansko - večerni dostop (1h) do koče Fallier pod južno steno Marmolade. Priprava na vzpone.

**3.7**. Vstajanje ob 3h in plezalni dan v J steni Marmolade. Do noči vse naveze preko stene in ponoči v dolini (razen ene). Namestitev v kampu Marmolada v Malgi Ciapeli.

**4.7**. Počitek v kampu Marmolada v Malagi Ciapeli in večerna priprava za vzpone v Selli.

**5.7.** Vstajanje ob 5h in vožnja do slabo uro oddaljenega masiva Sella, plezanje. Popoldanski povratek v kamp Marmolada v Malgi Ciapeli.

**6.7.** Počitek in popoldanska priprava na vzpone ter večerni dostop 5. navez do koče Fallier pod južno steno Marmolade.

**7.7.** Vstajanje ob 3h in plezalni dan v J steni Marmolade (5 navez). 2 navezi ponovno obiščeta in plezata v masivu Selle. Večerna vožnja nazaj domov (razen 2 udeležencev) in nočno – jutranji prihod v Slovenijo.

**Opis dogajanja:**

Udarno se je začelo že kar prvi plezalni dan tabora, v soboto 3.7., ko smo se kljub ne povsem perfektni napovedi kar vse naveze zapodile v kraljico Dolomitov. Če so nekoliko manj izkušeni preudarno spoznavali to zares ogromno in zahtevno steno, so tisti najbolj našpičeni že kar za začetek zastavili »na polno«! Miha Triler in Bojan Hribernik ter Tadej Založnik in Jan Podgornik so preplezali »klasiko« ***Don Quixote,*** *VI, 650m, D+*, udarna ženska naveza Maja Lobnik in Maja Apat pa je suvereno opravila z zahtevnejšo »klasično« kombinacijo ***Vinatzer - Messner,*** *VI+, 830m, TD*. Eno najbolj slavnih smeri stene ***Tempi Moderni,*** *VII+/VIII-, 830m, ED-,* sta v 15 urah preplezala Matjaž Dušič in Karel Završnik. Prvi (in najtežji) raztežaj, včasih ocenjen z oceno VII+ (ali pa moderno 7a) ju je žal pričakal neogreta – in seznanil z načinom podcenjevanja težavnosti v številnih smereh v Marmoladi! Tanja in Andrej Grmovšek sva ta dan zastavila malce bolj »nadzorniško«, a vseeno vmes uživala v zares lepi smeri ***Excalibur,*** *VIII+, 300m, ED+.*

Tudi Luka Lindič in David Debeljak sta v celoti izkoristila dolg (svetel) dan - v smeri ***Fortuna,*** *VIII-, 920m, EX*. Gre za eno bolj konstantnih, zahtevnih in resnih smeri v steni o kateri prostoplezalna ocena VIII- ne pove tako rekoč nič. Ob nekoliko mokrih zgornjih platah in bližajoči se noči sta se fanta odločila za lažji in hitrejši izstop po Avstrijski varianti, a vseeno opravila odličen vzpon!

Menda najbolj pa sta se »nafajtala« Luka Krajnc in Matic Obid v še eni od bolj konstantnih in zahtevnih smeri stene, v smeri ***Irreale,*** *VIII+, 920m, ED+*. Pa ne v po oceni najtežjih dveh raztežajih mimo velikih streh v drugi polovici smeri. Pač pa v izstopnih kaminih, ki so ju tik pod vrhom stene pričakali v zaledenelem in mokrem »sranju« in zadržali za dobre štiri ure. Izstopila sta že v temi in po dobrih 18 urah plezanja meda zares srečna prebivakirala v neudobnem zavetju zgornje postaje gondole.

Če seštejem dolžino, težavnost in čas plezanja (ki kar nekaj pove o resnosti opisanih smeri) in prištejem še bližnje popoldanske nevihte, ki so dodobra namočile sosednje hribe (naše mladce pa na srečo samo zavile v neprijetne megle) je seštevek vsekakor: **alpska preizkušnja opravljena z odliko!**

Po napornem plezalnem dnevu smo si vsi vzeli dan oddiha (no eni so jutro izrabili še za sestop). Ker je tudi naslednji dan obetal nestanovitno vreme smo se odločili za plezanje v bližnjih krajših stenah Selle – natančneje ostenjih Meisules dia Biesces, ki ponujajo sicer krajše, a zares resne, lepe smeri, v katerih komajda najdeš kakšno fiksno varovanje. Tako je za plezanje poleg dobre iznajdljivosti pri urejanju premičnega varovanja potrebna tudi dobra »psiha« in občutek za linijo (isto velja tudi za večino »neklasik« v Marmoladi). Tokrat so se morali »našpičiti« tudi tisti, ki so ob zmernejših težavah sicer bolj navajeni vpenjati kline. Tako smo v ponedeljek 5.7. v ostenjih Meisules dia Biesces preplezali: ***Brunsin,*** *200 m, VI+,* Maja Lobnik in Maja Apat; [***L'****Alfa* ***e l****'Omega*](http://www.google.com/url?sa=t&source=web&cd=4&ved=0CCoQFjAD&url=http%3A%2F%2Fwww.planetmountain.com%2FNews%2Fshownews1.lasso%3Fl%3D1%26keyid%3D35834&ei=gMo6TJTLJMr2Od6rgMwM&usg=AFQjCNEvWGs3EB6VXWs_hnnsv_j-GFqS7Q)*,**VIII+/IX-, 200m* in ***Geo,*** *VII, 200m****,*** Luka Lindič in David Debeljak; ***Ega Bruanda,*** *IX-, 150m****,*** Luka Krajnc in Matic Obid; ***Enes da mond & Plitschka,*** *VII+, 200m,* Matjaž Dušič in Karel Završnik; ***Der Tod und das Medchen,*** *VII+, 220m*, Tanja in Andrej Grmovšek; ***Geo,*** *VII, 200m,* Miha Triler in Bojan Hribernik, ***Varianto smeri Weg der verloren Frauen,*** *okoli VII*-, Tadej Založnik in Jan Podgornik. Po številnih »runoutih« so ob koncu dneva »učke« marsikomu zmagoslavno sijale in vsi smo si bili edini: **kratko a sladko!**

Ker je vreme obetalo zares lepo sredo, smo torek porabili za počitek in dostop pod steno Marmolade, dve navezi pa sta se odločili za ponovno plezanje v Selli. V sredo 7.7. smo v Marmoladi plezali: ***Don Quixote,*** *VI, 650m, D+,* Maja Lobnik in Maja Apat, ***Schwabenschwanz,*** *VI, 800m, TD-,* Tadej Založnik in Bojan Hribernik, ***Excalibur,*** *VIII+, 450m, ED+****,*** Luka Krajnc in Matic Obid, ***La Mamma,*** *VIII, 500m, ED-,* Tanja in Andrej Grmovšek, ***Piacevole,*** *VIII, 500m, ED****,*** Luka Lindič in David Debeljak. V Selli v Meisules dia Biesces sta Matjaž Dušič in Karel Završnikpreplezala ***Brunsin,*** *VI+, 200 m*, v Piz Ciavazes pa Jan Podgornik in Miha Triler ***Abram Kante,*** *VII-, 350m*.

**Za zaključek:**

Tabor se je ujel z lepim vremenom in vzdušje je bilo zares prijetno. Preplezali smo ogromno metrov in prav vsi udeleženci so bili mnenja, da so pridobili mnogo novih izkušenj. Tabor je pripomogel k izmenjavi in primerjavi znanj ter sposobnosti in obenem mladim alpinistom »odprl« oči v smer zahtevnega prostega alpskega plezanja! Vsi udeleženci smo mnenja, da mora tudi poletni alpinistični tabor KA postati tradicionalni vsakoletni tabor!

In ne nazadnje - preplezanih je bilo kar nekaj zares zahtevnih smeri – prav vsak pa se je trudil po svojih zmožnostih - torej še enkrat čestitke vsem udeležencem!

**Opravljeni vzponi:**

*3.7., Marmolada:*

- **Don Quixote**, VI, 650m, D+, Miha Triler in Bojan Hribernik ter Tadej Založnik in Jan Podgornik (vsi prosto)

- **Vinatzer - Messner**, VI+, 830m, TD, Maja Lobnik in Maja Apat

- **Tempi Moderni**, VII+/VIII-, 830m, ED-, Matjaž Dušič in Karel Završnik (oba v najtežjem R A0)

- **Irreale**, VIII+, 920m, ED+, Luka Krajnc in Matic Obid (oba prosto)

- **Fortuna** z izstopom po Avstrijski varianti, VIII-, 920m, EX, Luka Lindič in David Debeljak (oba prosto)

- **Excalibur** (do stika s Slovaško smerjo), VIII+, 300m, ED+, Tanja in Andrej (prosto) Grmovšek

*5.7., Meisules dia Biesces:*

**Brunsin**, 200 m, VI+, Maja Lobnik in Maja Apat

[**L'**Alfa **e l**'Omega](http://www.google.com/url?sa=t&source=web&cd=4&ved=0CCoQFjAD&url=http%3A%2F%2Fwww.planetmountain.com%2FNews%2Fshownews1.lasso%3Fl%3D1%26keyid%3D35834&ei=gMo6TJTLJMr2Od6rgMwM&usg=AFQjCNEvWGs3EB6VXWs_hnnsv_j-GFqS7Q), VIII+/IX-, 200m, Luka Lindič in David Debeljak (oba prosto)

**Ega Bruanda**, IX-, 150m, Luka Krajnc (prosto) in Matic Obid

**Enes da mond & Plitschka**, VII+, 200m, Matjaž Dušič in Karel Završnik (oba prosto)

**Der Tod und das Medchen**, VII+, 220m, Tanja in Andrej (prosto) Grmovšek

**Geo**, VII, 200m, Miha Triler in Bojan Hribernik in Luka Lindič in David Debeljak (vsi prosto)

**Varianta smeri Weg der verloren Frauen**, okoli VII-, Tadej Založnik in Jan Podgornik

*7.7.  Marmolada:*

**Don Quixote***,* VI, 650m, D+, Maja Lobnik in Maja Apat

**Schwabenschwan***z,* VI, 800m, TD-, Tadej Založnik in Bojan Hribernik (oba prosto)

**Excalibur**z izstopom po Sul Filo delle Apparenze, VIII+, 450m, ED+, Luka Krajnc in Matic Obid (oba prosto)

**Piacevole**do police, VIII, 500m, ED, Luka Lindič in David Debeljak (oba prosto)

**La Mamma** z izstopom do police po Ali Babi, VIII, 500m, ED-, Tanja in Andrej (prosto) Grmovšek

*Piz Ciavazes:* **Abram Kante**, VII-, 350m Jan Podgornik in Miha Triler (oba prosto)

*Meisules dia Biesces:* **Brunsin**, VI+, 200 m, Matjaž Dušič in Karel Završnik (oba prosto)

**Mednarodna srečanja**

**Cornwall, 9. – 16. 5. 2010** (Luka Krajnc)

Kot je že v navadi se vsako drugo pomlad pod organizacijo Angleške planinske organizacije BMC odvije mednarodno srečanje plezalcev. Zadnjih dvajset let je bilo srečanje organizirano v južnem Walesu, tokrat pa so dogajanje premaknili v Cornwall, ki leži na najbolj jugozahodnem delu otoka. Pleza se samo z uporabo premičnih varoval (frendi,zatiči), zato je včasih potrebno kar precej energije in inovativnosti, da namestiš varovalo tam, kjer bi v naših hribih samo vpel komplet v klin in odplezal dalje.

Srečanja se je udeležilo več kot 30 plezalcev iz 22 držav, slovenske barve pa sva zastopala Tadej Krišelj (AO Kamnik) in Luka Krajnc (AO Celje).Nastanjeni smo bili v plezalski koči Counthouse, ki je služila kot odlično izhodišče za naše cilje. Raznolikost plezalnih področij nam je omogočila, da smo lahko skoraj vsak dan plezali na drugačnem tipu skale, od granita, greenstona, do različnih vulkanskih kamnin in apnenca.

Vsak od gostov je bil združen v navezo z lokalnim plezalcem, s katerim smo cel teden raziskovali plezališča v bližnji in daljni okolici. Ves čas smo plezali v pečinah in stenah, ki se dvigajo iz Atlantskega oceana, tako, da je pomembno vlogo pri izbiri plezališč odigrala napoved plime in oseke, kajti večina sten je ob visokem plimovanju morja nedostopnih.

Čas je ob mednarodni druščini in prijetnem vzdušju kar prehitro mineval, in z veliko sreče z vulkanskim pepelom, ki je povzročil pravo zmedo v zračnem prometu na dan najinega odhoda, sva po planu poletela proti domu polna vtisov in z upanjem, da se v Angleška trad plezališča še kdaj vrneva.

Z Tadejem sva v enem tednu preplezala lepo bero smeri do težavnosti E6, ter domov odšla z večjim zaupanjem v premična varovala (predvsem v zatiče), katerih trdnost sva ob večkratnih padcih dodobra preizkusila.

1. **Realizacija planov vrhunskih alpinistov ter drugih načrtovanih akcij**

Na področju odprav v izven evropska gorstva velja omeniti sedaj že utečeno sodelovanje KA in KOTG, ki si pri posameznih odpravah razdelita bodisi finančno ali organizacijsko breme. Pomemben prispevek KA je bil strokovni izbor članov odprav. Tako je KOTG letos pokrivala člansko odpravo Gašerbrum **1**, vodja Miha Habjan.

### Himalaja

**Gašerbrum 1 (8080 m)**

Letošnja odprava PZS v Pakistan na Gašerbrum I (v nadaljevanju G I) je bila namenjena mladim preizkušenim alpinistom, brez izkušenj z visoko nadmorsko višino. Cilj odprave je bil jasen. Poizkusiti splezati na G I v alpskem stilu. Kot alternativno možnost smo imeli dovoljenja (neplačana) tudi za Gasherbrum V, Gasherbrum VI (v nadaljevanju G VI) in za Gasherbrum II. V plezalnem smislu je bila odprava neuspešna. Ni jim uspelo doseči vrha G I, v G VI pa je trojka tudi obrnila pod vrhom. Edini plezalski dosežek odprave je bila preplezana stena in osvojen vrh 7109m visokega Hidden Sud-a, predvrha G I, ki ga je naveza preplezala v alpskem stilu.

Izkušenj in znanja pridobljenih na odpravi se na da izmeriti, menimo, da jih ni malo.

Odpravo so sestavljali: Ambrož Bajde, Dejan Mišković, Luka Ajnik, Miha Habjan (vodja), Miha Zupin, Tadej Krišelj in Urban Novak. Odprava je potekala med 21. 6. in 12. 8. 2010.

**Gauri Šankar (7134 m)**

Gaurišankar je himalajska gora z dvema vrhovoma: glavnim vrhom Gauri (mlada boginja svetlega obraza, 7134 m) in južnim vrhom Shankar (črni obraz boginje Šive, 7010 m). Tibetanci ji pravijo Jomo Teringma. Je druga najvišja gora v skupini Rolvaling (ob Menlungtseju, 7181 m). Dviga se zahodno od skupine Kumbu in severno od Rolvaling Kola. Goro so leta 1855 proglasili za najvišjo goro sveta, zato jo v Nepalu obravnavajo kot zelo sveto goro.

Odprava je bila v alpinističnem smislu popolnoma neuspešna, saj letošnje leto odpravam v Tibetu ni prizaneslo z vremenom. Verjamem, da bi bila odprava v boljšem vremenu uspešnejša. Mogoče bi bilo bolje poizkusiti v spomladanskem obdobju, domačini pa pravijo, da naj bi bilo vreme lepo tudi v juniju in juliju. Organizacijsko in logistično pa je odprava potekala brez večjih težav. Za to se moramo zahvaliti nepalski agenciji Wilderness Experience in pa kitajski CTMA.

Na koncu lahko dodam, da ostenje Gaurishankarja ostaja ne preplezano in če bi kdaj koga zamikalo, mu z veseljem posredujem informacije.

**Ekipa:**

* Aljaž Tratnik (AO Idrija)
* Blaž Navršnik ( AO Tam - Maribor)
* Matej Kladnik ( AO Kamnik)

**Hardeol (7151 m)**

Jeseni 2010 je gore nad ledenikom Milam obiskala odprava štirih slovenskih alpinistov. Območje ni neznano, je pa alpinistično slabo obdelano. Večina vrhov ima malo pristopov, nekateri so še neosvojeni, stene pa tako rekoč vse še nepreplezane. Geografsko uvrščamo območje v vzhodni Garhwal. Izhodišče za dostopni trekking je Monsyari, ki leži severo-vzhodno od Almore. Prvi poskusi nad ledenikom Milam segajo v obdobje pred drugo svetovno vojno. Po zaprtju meje s Kitajsko v šestdesetih letih, je postalo območje za neindijce praktično nedosegljivo, tako da večino vzponov in poizkusov opravijo Indijske odprave (predvsem vojaške). V zadnjih letih se območje »odpira« tudi za tujce, kljub vsemu pa še ni gneče. Najbolj popularen vrh je Nanda Devi East (7534 m). Pot do njegovega vznožja se iz doline Johar odcepi cca 20 km pred ledenikom Milam pri naselju Martoli.

Najvišja gora nad ledenikom Milam je Hardeol (7151 m), sledita pa mu Tirsuli Main (7074) in še neosvojeni Tirsuli West (7035 m) .

**ČLANI ODPRAVE**

Urban Golob (40 let, vodja odprave)

Boris Lorenčič – Lori (40 let)

Karel Završnik (25 let)

Matija Jošt – Matic (39 let)

Gajendra Deshmukh ( 34 let, the best L.O. )

Bhagwan Singh (35 let, organizator)

Saroj (Lakpa T.S.) Shrerpa (46 let, kuhar)

Glavnega cilja, preplezati južno ostenje Hardeola (7151 m) nismo dosegli. Šlo je za ambiciozen načrt. Pred nami v steni ni še nihče poizkusil, vrh pa ima le dva pristopa po »normalni« smeri. Glede na skope in na nek način zastarele informacije smo opravili veliko pionirskega dela. Ob odhodu močna ekipa se je za poizkus v Hardeolu oklestila na polovico. Stena se je izkazala za spodaj objektivno zelo nevarno, v zgornjem delu pa poleg tega še za zelo strmo in bo tudi v bodoče predstavljala zelo trd himalajski oreh. Glede na lepo vreme, ki nas je spremljalo večji del odprave, se zdi dosežena višina v steni (okoli 6000 m) malo, saj se zgornjega plezalsko težjega dela stene nismo niti lotili. V opravičilo naj navedem precej kopno steno in velike količine padajočega kamenja. Verjetno je glede na videno za vzpon bolj primeren spomladanski predmonsunski termin (april in predvsem maj), saj so takrat hribi v tem delu Himalaje bolj zasneženi.

Opravili smo verjetno prvi vzpon na Nital Thaur (6236 m). Vzpona se nam vsekakor ni potrebno sramovati, saj tako priročnih neosvojenih vrhov tudi v Himalaji ni več v izobilju. Zlahka bi bil vrh sam po sebi dovolj za organizacijo samostojne odprave. Vzpon smo opravili v idealnem alpskem slogu in kljub videzu, da je bilo nekako mimogrede gre za resen vzpon.

Domov smo prinesli obilico fotografij alpinistično slabo obdelanega območja, ki ponuja veliko zahtevnih ciljev. Poleg južnega ostenja Hardeola je tu še ducat strmih in ošiljenih šesttisočakov in ne nazadnje »zadnji« neosvojeni sedemtisočak v Garwalski Himalaji (Tirsuli west). Območje tako ponuja veliko možnosti pionirskega alpinizma najvišje kakovostne ravni. Spoznali smo logistiko območja in to nam daje v primeru bodočih odprav konkurenčno prednost.

**Šišapangma (8012 m)**

**CILJ:** pristop na 8012 m visok glavni vrh Šišapangme s severne strani; v primeru ugodnih snežnih in vremenskih razmer ponovitev »španske« ali ene od drugih obstoječih smeri nad taborom 3

**ČLANI:** Irena Mrak (PD Križe, AO Tržič), Mojca Švajger (PD Križe, AO Tržič), Tomaž Goslar (PD Lj. Matica; zdravnik odprave), Bogdan Ambrožič, Shujaat Ali (K2 International, Pakistan, kuhar).

Glede na letošnje vremenske razmere pristop na vrh ni uspel nobeni odpravi, glavni omejitveni dejavnik pa je bil močan veter, ki je sledil v pomonsunskem obdobju. Slednje se je letos zavleklo daleč v september in bistveno vplivalo na uspešnost odprav.

Omeniti je potrebno, da je bila naša odprava popolnoma »samozadostna«, kar pomeni, da smo na gori delovali sami, brez podpore višinskih nosačev (prav tako v primeru pristopa na vrh ne bi uporabljali dodatnega kisika), kar je sicer vedno bolj izjema kot pravilo, saj je komercializacija 8000 m (komercialne odprave) visokih gora že zdavnaj prevladala nad alpinizmom/himalajizmom.

Bazni tabor (ABC) pod Šišapangmo je okoljsko že zelo obremenjen in odraža odnos do visokogorskega okolja tako članov odprav, predstavnikov agencij kot tudi kitajskih oblasti, ki sicer pod goro pošljejo svojega predstavnika – slednji ostane le v bazi (5000 m). V primeru nadaljevanja sedanjega stanja bo okolje v bazi postalo kritično tudi iz zdravstvenih vidikov.

**Pakistan**

**Čas odprave:** 13.07-20.08.2010

**Člani odprave:** Arčon Jernej (AO N.G.), Obid Matic (AO N.G.), Stubelj Rok (AO N.G.), Koren Dejan (AO Vipava-Dumo), Hladnik Jurij (AO Radovljica), Kambič Monika (AO Kamnik), Juvan Peter (Akademski AO) in Erceg Andrej (AO Črnuče).

**Načrtovani cilji:** Nova smer v SV steni Uli Biaho tower 6109m, Trango tower po smereh: Slovenski ali Eternal flame.

Odpravo smo začeli v dveh skupinah in sicer skupina (Arčon, Obid, Stubelj, Koren in Hladnik) iz letališča v Benetkah, preko Dubaja z dnevom postanka in nato v Islamabad. Druga skupina (Kambič, Juvan in Erceg) pa iz Zagreba v Istanbul ter istega dne v Islamabad. Ta skupina je uredila vse potrebno za nadaljevanje poti proti Skarduju. V Islamabadu smo se združili in naslednjega dne odleteli v Skardu, kjer nas je že pričakal cargo, ki smo ga predhodno poslali v Pakistan. Pretovorili smo opremo v sode po 25kg za vsakega nosača. Nato smo nadaljevali pot s terenskimi vozili v vas Askole, kjer smo začeli s hojo proti našemu baznemu taboru. Čeprav sta imela Monika in Andrej težave s prebavo ter visoko telesno temperaturo smo nadaljevali pot. Že prvi dan sta nas uspela dohiteti in tako smo nadaljevali vsi skupaj. Tukaj smo bili že obveščeni, da je letos v tem obdobju ogromno novozapadlega snega. Med hojo smo tudi sami opazili ogromne plazove. Po tretjem dnevu hoje smo le dospeli v BC in se tudi sami prepričali glede ogromnih količinah snega, saj je grapa pod Trangom bila do tal polna snega. Za dostop do Uli Biaha je to sicer ugodno, a so se na žalost v ozebnik konstantno vsipali plazovi snega in kamenja. Tudi v steni je bilo veliko snega. S tem nam je bil cilj nedosegljiv. V baznem taboru je bila še Nizozemska odprava, ki je tudi želela poskusiti v Slovenski smeri v Trangu, a jim žal sneg in voda niso dopustili niti do sončne police. Odpadel je tudi aklimatizacijski vzpon na Great Trango saj je bilo ogromno novozapadlega snega in objektivne nevarnosti so se s tem povečale. Za povrh vsega nas je spremljalo slabo vreme med celotno odpravo. Med bivanjem v bazi smo imeli le enkrat v začetku zaporednih 3 dni lepega vremena. Poskusili smo izkoristiti vsak lep dan, tako nam je uspelo preplezati v okolici baze kar nekaj smeri. Nekaterim smo dodali nekaj raztežajev in splezali dve prvenstveni smeri. Žal se je Monika poškodovala pri poskusu ponovitve smeri, ki sta jo dva dni pred tem prvenstveno preplezala Hladnik in Koren. S tem je Monika zapustila bazo z Nizozemci in se predčasno vrnila v domovino. Dodajam tudi to, da sta ob koncu Nizozemca le prišla na sončno polico, a se je eden od njiju žal počutil slabo, tako da sta morala sestopiti. Naveza (Hladnik-Koren-Juvan) je preplezala na Little Trango. Nato je peterica (Arčon, Obid, Stubelj, Juvan in Erzeg) poskusila priplezati na Trango Tower po smeri Eternal Flame, a je na prvem bivaku ponoči pričelo deževati. Ker je zjutraj še vedno deževalo so se vrnili v BC. Napoved je še vedno kazala slabo vreme za naslednje dni. Žal je v tem obdobju Pakistan doživel tudi velike poplave. Zaradi tega smo imeli težave za vrnitev v domovino. Pospravili smo opremo v ABC-ju in na hribu ter se začeli vračati. V Skarduju nas je pričakalo presenečenje s čakanjem leta za v Islamabad. V zadnjem trenutku smo dobili let z vojaškim letalom. Še isto noč je peterica odpotovala proti domu. Naslednjega dne sta se vrnila še Juvan in Erzeg.

**Preplezane smeri:**

• Trango Ocean – BC slabs (6a/b, 550m, izstop na 4550mnv, 300m original + 250m nadaljevanje - verjetno prvenstveno), plezali Obid-Stubelj, Arčon-Juvan, Erceg-Kambič.

• Karakoram Khush – Garda Peak (6b, 300m smeri + 100m do vrha nenavezani, izstop na 4500mnv), plezali Obid-Stubelj, Arčon-Juvan, Erceg-Kambič (slika 6 in 9).

• Sadu (varianta levo) – BC slabs (prvenstvena varianta tehničnega raztežaja, predlog ocene 6c, 350m, izstop na 4450mnv), plezala Juvan (A1) in Hladnik (prosto kot drugi v navezi) (slika 3 in 10).

• American route (McMahon-Wharton) – Little Trango (5.10+, 200m, izstop na 5600mnv), plezali Hladnik (vodilni), Juvan in Koren (kot druga v navezi).

• Herpes Kiss – BC slabs (VII-, A0, 380m, izstop na 4450mnv, 8R prvenstveno + zadnji 3R po smeri Sadu), plezala Hladnik in Koren (slika 3).

• Herpes Kiss (varianta levo) – BC slabs (VII, 380m, izstop na 4450mnv, 1. prosta ponovitev), plezala Erceg in Obid.

• Mirsad route – BC slabs (prvenstvena, VI+/IV-V, 350m, 8R, izstop na 4400mnv), plezali Arčon, Obid in Stubelj

**Alpske stene S Amerike**

Člana odprave sva bila **Rok Šisernik** in **Matjaž Jeran**. To poročilo beleži aktivnosti in dosežke v času od 7. 6., ko sva odpotovala iz Brnika do 8. 7., ko sva se vrnila na Brnik. Najin cilj je bila prosta ponovitev v alpskem stilu zahodne stene North Howser towerja v gorstvu Bugaboos v Kanadi, vplezati sva se nameravala v Visoki Sierri v Kaliforniji. Glavni cilj ni bil izpolnjen, kljub temu pa je bila odprava plezalno vsekakor zelo uspešna.

7. 6. priletiva v Los Angeles, najameva avto in se še isti večer zapeljeva pod vznožje Visoke Sierre. Zjutraj ugotoviva, da je nadpovprečno veliko snega, greva v Tuolumne Meadows se vplezat, tudi tukaj je še preko 1m snega, jezera zaledenela! Odpeljeva se v dolino Yosemite. 9.6. za vplezavanje splezava **Hotline v Elephant Rock**, 5.12b 275m (najtežje mesto A0 oz. nihajka), sledi 10.6. **Steck-Salathe** **v Sentinel Rock** 5.9 500m. 11.6. počivava in pod W face v El Capitanu neseva opremo. 12.6. splezava **W face v El Capitanu** 5.11d 700m, oba prosto (Jeran NP). 13. in 14. počivava in se premakneva pod Mt. Whitney 4401m. 15. splezava **Hardingovo smer v Keeler Needel**, 5.10c 600m z izstopom na 4300m, prečiva tudi Mt. Whitney (16h avto-avto, avto na cca 2400m). 17. splezava **Positive Vibrations** 5.11b 450m v **Incredible Hulk** 3400m, (14h avto-avto, avto na cca 2100m). Sledi dvodnevna vožnja do Seattla, kjer vrneva avto in se z avtobusom prepeljeva v Vancouver, Kanada.

Dolgoročna vremenska napoved za drug, kanadski del, je bila zelo neobetavna, zato greva najprej za 4dni v **Squamish**. Prvo popoldne, 21.6. plezamo en raztežaj dolge poči s sprotnim nameščanjem varovanja do 5.12c (uspešna sva v smereh do 5.12a). 22.6. splezava **Left wall v Chiefu** 5.12a A0, 250m. Pri sestopu Roku zdrsne in si poškoduje rebra. 23.6. splezava **Alaskan Highway v Chiefu** 5.11c 200m. Kljub povprečni/delno deževni napovedi se premakneva v Bugabooje.

Do Conrad Kain Hut (2200m) pristopiva 25.6., sva edina človeka v celotnih Bugaboojih, pri hiši je še 1m snega. 26.6. v sončnem a izjemno vetrovnem vremenu splezava **Sunshine crack v S steni Snowpatcha** 5.11a 350m, plezava prosto kljub izrednemu mrazu. 27.6. glede na vreme in pomanjkanje hrane za daljše bivanje sestopiva, se oskrbiva s hrano in 28. se vrneva na kočo. 29.6. splezava **Sweet Sylvia** **v** **V steni Snowpatcha** 5.12b 500m (Jeran prosto, en raztežaj v drugo), vmes sneži, Roka zelo boli rebro, oba sva precej utrujena, zato zadnja dva težka raztežaja (5.12a in 5.11d) obideva po sosednji 5.10. Ta dan pridejo na kočo oskrbniki. 1.7. proti glavnemu cilju neseva opremo za alpski vzpon v W face of N Howser Tower, sneži… 2.7. zjutraj vrže 30cm snega, plazovi… 3.7. s težavo rešiva opremo, plazovi, megla. Še isti dan sestopiva v dolino, saj je napoved zelo neobetavna. Do 7. 7. vsak dan zelo slabo vreme. Odprava se zaključi 8. 7. s prihodom domov.

Glavnega cilja sploh nisva videla, kljub temu si upam trditi, da je bila odprava zame osebno vsaj tako uspešna kot tista davnega 2003., ko sva z Mihom Valičem prosto splezala večino zmerno težkih Yosemitskih smeri. Z Rokom sva se tokrat srečala z obilico poznega snega, v Kaliforniji so bile razmere kot običajno v začetku maja. Vzponi v prvih desetih dneh so bili številčni in odlični, nekateri zelo alpski. Težav z višino nisva imela, vplezala sva se na zelo soliden nivo. Lahkotno opremljena sva splezala 5 odličnih smeri v večinoma odmaknjenih stenah z dolgimi dostopi. V Kanadi nama vreme ni bilo naklonjeno, vseh 14dni je bilo zelo muhastih, povsem sončnih je bilo nepretrgoma le 12h. V Squamishu sva splezala dve legendarni težki smeri, ki bi ju ob bok postavil Astromanu 5.11c, res da nekaj krajši. Kasneje v Bugaboojih sva plezala v »patagonskih razmerah« (je primerjal Rok), edina dva dokaj solidna dneva sva izkoristila za dve smeri v najbližji steni, ki jo lahko primerjamo z »domačim« Grand Capucinom«. Če sva v prvi lažji smeri izkusila zares pasje mrzlo vreme, večino od 5h v steni nisva dobro čutila prstov, sva v Sweet Sylvii imela le oblačno vreme z občasnimi snežinkami. Težave v Sylvii so psihofizično precejšnje, najin izbor opreme je bil zares lahkoten, znamenit off wide izredno naporen in zares napeti sva se morala, da sva splezala smer, kljub obvozu mimo zadnjih dveh težkih raztežajev. Zadnja smer je definitivno najtežja smer v granitu, ki sem jo prosto splezal, kadarkoli.

**Kanada**

**Cirque of the Unclimbables**

***Organizator***: AO APD Kozjak Maribor

***Vodja***: Andrej Grmovšek

***Število članov odprave***: 2: Andrej Grmovšek, Tanja Grmovšek

***Lokacija****:* Cirque of the Unclimbables, Northwest Territories, Canada

***Plezalni cilji****:* težje proste ponovitve obstoječih smeri v alpskem slogu in prvenstvena smer v alpskem slogu v stenah Cirque of the Unclimbables.

Odpravo sva pričela 29.7.2010 in jo zaključila 5.9.2010.

**Realizacija in kratek povzetek odprave:**

**Konec julija in avgusta 2010** sva na **severu Kanade, v Narodnem parku Nahanni** plezala **Tanja in Andrej Grmovšek**. Zagotovo je bila to najina najbolj »divja« in odročna odprava. V šestnajstih polnih dneh bivanja v bazi sva preplezala pet dolgih smeri, ogromno balvanov in Andrej tudi vse težje krajše smeri v okolici baznega tabora.

**Najine zastavljene cilje sva izpolnila. Vsi vzponi so bili opravljeni** hitro, lahko in prosto ter zgolj z uporabo premičnih varoval. Andreju je v kar dveh zelo zahtevnih dolgih smereh uspel odličen dosežek, saj ju je preplezal prosto, eno v celoti na pogled. **Preplezala sva vse najtežje in najboljše smeri v tem področju.** Ponovno sva uspela izkoristiti vreme. **Plezanju prvenstvene smeri sva se tokrat odpovedala p**o ogledu razmer v stenah**, po že nekaj preplezanih smereh ter tudi zaradi oddaljenosti od prve pomoči ter resnosti.** Ob odročnosti področja, vremenu, izbranem načinu plezanja, težkih tovorih, zahtevnih poteh in ob povratku v civilizacijo s čolnom je bil **uspešen potek in zaključek celotne odprave pravi izziv.**

V civilizacijo sva se vrnila s čolnom, ki sva ga imela s seboj, po reki South Nahanni (~150 km veslanja do Virginia Falls), nato pa sva iz NP Nahanni teden dni prej kot je bilo načrtovano odletela z letalom. Zadnji teden sva preživela na jugu Kanade, **v okolici mesta Canmore**, v Canadian Rockies, kjer sva odkrivala številna odlična plezalna področja v apnencu.

**Preplezane smeri**

Cirque of the Unclimbables

- **SE Face**, Lotus Flower Tower, V, 5.11-, 750 m, (oba  prosto NP), 3.8.2010

- **The White Tower**, Terrace Tower, III, 5.11, 250 m (oba prosto NP), 5.8.2010

- **Power of Silence**, Middle Huey Spire, V, 5.12c (13a), 400 m (Andrej prosto, Tanja prosto do 5.10c), 8.8.2010

- **Riders on the Storm**, East Huey Spire, V, 5.12d, 400 m (Andrej prosto NP, Tanja prosto do 5.11a), 13.8.2010

- **Club International**, Bustle Tower, V, 5.11b, 600 m (Andrej prosto NP, Tanja prosto do 5.11a), 15.8.2010

- več balvanov ter krajših “trad” smeri in tudi nekaj športnoplezalnih smeri v okolici baznega tabora Fairy Meadows (Pinguin, Serenity crack,…); Andrej prosto do 5.12d; 6.8., 7.8., 12.8., 17.8.

Canadian Rockies

- **Unforgiven**, **Mt. Yamnuska,** 5.11c, 280 m, 9R (Andrej prosto, NP, Tanja prosto do 5.11b), 31.8.2010

- več krajših športnoplezalnih in “trad” smeri v področjih: Grassi Lakes in ob jezeru Lake Luise; Andrej prosto, NP do 5.12a; 30.8. in 2.9.2010

**Tekmovalno ledno plezanje** (Jasna Pečjak)

# Svetovni pokal v lednem plezanju

**UIAA uradni rezultati**: <http://www.theuiaa.org/ice_results_2010.html>

Prva tekma je bila v "ledenem" Kirovu v Rusiji, kjer med tekmovalci ni bilo naših predstavnikov. Imeli pa smo dva v sodniških vrstah in sicer Jasno ter Andreja Pečjaka.

  
Zaledeneli sodniki v Kirovu, foto: Alex Paun

Že naslednji teden se je ledna karavana preselila v italijanski Val Daone, kjer so nas zastopali trije tekmovalci. V težavnosti je Jernej Vukotič dosegel 15. mesto, njegov brat Matevž 24. in Dejan Koren 39. mesto med 45 tekmovalci. Tudi v hitrostni preizkušnji dvojčkoma ni šlo vse po načrtih, tako da sta dosegla Jernej 9. mesto in Matevž 16. mesto.

Le pet dni zatem se je pokal nadaljeval v Saas Feeju v Švici, kjer sta naše barve zastopala dvojčka Vukotič in Jernej je v težavnosti dosegel na koncu odlično 10. mesto, Matevž pa 29. mesto po nerodni napaki v predtekmovanju. Še bolj sta se izkazala v hitrosti, kjer je Matevž dosegel 4. ter Jernej 5. mesto in s tem dokazala, da sta le onadva konkurenčna ruskim tekmovalcem.

Matevž in Jernej Vukotič sta se z lednimi orodji borila med šesdesetimi najboljšimi iz celotnega sveta. Jernej se je z odličnim plezanjem v težavnosti  kot peti uvrstil v polfinale, za finale pa sta mu ušli le dve mesti. Matevž se je zgodilo tisto, kar je velikokrat tveganje plezalca, granitni podprijemi v previsni steni na žalost z zelo dobrim časom niso zdržali njegovega cepina. Na koncu težavnostne preizkušnje smo se vsi veselili Jernejevega 10. mesta in 29. mesta, ki ga ja zasedel Matevž.

**Rezultati sezone 2009/2010**

Jernej Vukotič 20. mesto skupno težavnost (Daone 15., Saas Fee 10. mesto)

12. mesto skupno hitrost (Daone 9., Saas Fee 5. mesto)

Matevž Vukotič 18. mesto skupno hitrost (Daone 16., Saas Fee 4. mesto!)

43. mesto skupno težavnost (Daone 24., Saas Fee 29. mesto)

Ostalih dveh tekem (Kirov v Rusiji in Busteni v Romuniji) se zaradi previsokih stroškov nista udeležila.

# Slovenski pokal v lednem plezanju

# Tekmovalno srečanje plezalcev z orodji

**Vili Guček** je v sodelovanju z AO Litija in AO Trbovlje so organizirali tekmovalno srečanje slovenskih in nekaterih tujih plezalcev **19. decembra** 2009, v stenah blizu Zagorja ob Savi.

**Tekmovanje po vzoru plezalnih prireditev, ki združujejo sproščeno vzdušje in zavzeto, tekmovalno plezanje, tako na rekreativni, kot na vrhunski ravni.**

Tekmovalci so plezali v parih - navezah, vsak plezalec si je sam izbiral zahtevnost smeri,   
vsaka smer je imela določeno število točk glede na zahtevnost, dva poskusa v smeri,  
tekmovanje je trajalo pet ur, štejelo je šest najboljših smeri. Srečanja se je udeležilo 19 tekmovalcev in 2 tekmovalki iz Slovenije in Hrvaške.

**Rezultati:**

|  |  |  |  |  |  |
| --- | --- | --- | --- | --- | --- |
|  | moški | |  | ženske | |
| 1. | Aljaž Anderle | AO Tržič | 1. | Tanja Grmovšek | AO Kozjak Maribor |
| 2. | Matevž Vukotič | AO Radovljica | 2. | Nadja Korinšek | AO Litija |
| 3. | Luka Lindič | AO Celje Matica |  |  |  |

Celotni rezultati:

<http://www.ice-climbing.net/2010/ob_savi_rezultati.pdf>

**1. Humarjev memorial** (edina tekma za SPLP)

27. februar 2010 v Mlačci pri Mojstrani se je uradno končala tekmovalna ledna sezona. Udeležilo se je 13 tekmovalcev, ki so se pomerili v hitrostni preizkušnji. V spomin na prijatelja Tomaža Humarja so se pomerili v štirih tekih v dveh različnih smereh.

Najhitrejši je bil tokrat ***Jernej Vukotič*** pred bratom Matevžem in Andrejčkom Pečjakom.

V kategoriji "rekreativcev" je največ hitrosti prikazal Gregor Berce pred Sašom ter Tjašo Kosič, ki je edina zastopala ženske barve.

Organizator ***Športno društvo lednih plezalcev Mlačca Mojstrana*** na čelu s **Pavlom Skumavcem** je vzorno organiziralo prireditev, vendar je ostal grenak priokus zaradi (pre)majhne udeležbe slovenskih plezalcev ter alpinistov.

Rezultati: <http://www.ice-climbing.net/rezultati.php?l=2010&t=1&d=s>

Poročilo pripravil: Matjaž Šerkezi, strokovni sodelavec

Miha Habjan, načelnik KA