Datum: 05. 03. 2010

Zadeva: **Zapisnik zbora načelnikov Komisije za alpinizem,**

ki je bil v četrtek, 04. marca 2010, ob 18. uri v prostorih Mestne občine Kranj, Slovenski trg 1.

**Ad1/ Izvolitev delovnega predsedstva, zapisnikarja, overovatelja zapisnika ter verifikacijske komisije.**

Načelnik KA, Andrej Štremfelj, je predlagal izvolitev delovnega predsedstva v sestavi:

Peter Jeromel – predsednik zbora

Marko Petek in Tomislav Aurednik – člana zbora

**Sklep 1.1.:**

Zbor je soglasno potrdil delovno predsedstvo v sestavi:

Predsednik Peter Jeromel

Člana Marko Petek in Tomislav Aurednik

Predsednik zbora Peter Jeromel je predlagal še ostala delovna telesa:

Matjaž Šerkezi – zapisnikar

Janez Toni in Mišo Primc – overovatelja zapisnika

Jasna Pečjak in Branko Ivanek – verifikacijska komisija.

Aljaž Tratnik, Rok Blagus in Nejc Pozvek – volilna komisija

**Sklep 1.2.:**

Zbor je soglasno potrdil delovna telesa v predlagani sestavi.

**Prisotni načelniki oz. namestniki odsekov/klubov:**

AK Ravne na Koroškem, AK Slovenj Gradec, AK Slovenska Bistrica, Akademski AO, AO Črnuče, AO Domžale, AO Gorje, AO Grmada Celje, AO Idrija, AO Celje Matica, AO Jesenice, AO Kamnik, AO Kozjak Maribor, AO Kranj, AO Litija, AO Ljubljana Matica, AO Mojstrana, AO Nova Gorica, AO Rašica, AO Tržič, AO Železničar, AO Žiri, AS Slovenska Bistrica, Obalni AO Koper, PAK Senovo, Soški AO Tolmin, Šaleški AO Velenje

**Ostali prisotni:**

Mag. Franci Ekar, predsednik PZS

Andrej Štremfelj, Peter Mežnar – člani KA

Tomo Česen – načelnik KŠP

Tone Škarja – načelnik KOTG

Verifikacijska komisija je poročala, da je od 39 registriranih odsekov/klubov zastopanih na zboru 27. Delovni predsednik je ugotovil, da je zbor sklepčen. Zbor je začel z delom.

**Predsednik Planinske zveze Slovenije, mag. Franc Ekar** je povzel nekaj razmišljanj predvsem kar se tiče zdravstvenega zavarovanja športnikov in sredstev pridobljenih na razpisih Ministrstva za šolstvo in šport in Fundacije za šport.

**Ad 2/ Sprejem predlaganega dnevnega reda**

Predsednik zbora je prebral predlagani

**Dnevni red:**

1. Izvolitev delovnega predsedstva, zapisnikarja in overovatelja zapisnika ter verifikacijske komisije
2. Sprejem predlaganega dnevnega reda
3. Pregled realizacije sklepov zadnjega zbora načelnikov
4. Poročilo o delu v letu 2008 in 2009
5. Finančno poročilo za leto 2008 in 2009
6. Plan dela za 2010
7. Finančni plan za 2010
8. Registracija odsekov in klubov
9. Volitve načelnika in članov Komisije za alpinizem
10. Razno

**Sklep 2.1.:**

Zbor načelnikov je predlagani dnevni red sprejel z večino glasov navzočih načelnikov oz. namestnikov.

**Ad 3/ Pregled realizacije sklepov zadnjega zbora načelnikov**

Zapisnik zbora načelnikov z dne 04. december 2008 je bil poslan vsem načelnikom odsekov.

Andrej Štremfelj je na kratko preletel zapisnik in povedal, da so vsi sklepi realizirani.

Ker na zapisnik ni bilo drugih pripomb je bil sprejet

**Sklep 3.1.:**

Zapisnik zbora načelnikov z dne 04. december 2008 je bil sprejet z večino glasov navzočih načelnikov oz. namestnikov.

**Ad 4/ Poročilo o delu v letu 2008 in 2009**

Poročilo o delu KA v letu 2008 je podal Andrej Štremfelj (poročilo je priloga arhivskega zapisnika).

Poudaril je število kategoriziranih alpinistov. Omenil podporo KA Mednarodnemu festivalu gorniškega filma in njegov pomen za slovenski alpinizem. Posebej pa je izpostavil tabor mladih alpinistov v Chamonixu in izmenjavo s poljskimi alpinisti.

Poročilo o delu KA v letu 2009 je podal Andrej Štremfelj (poročilo je priloga arhivskega zapisnika).

Zbornik Slovenski alpinizem bo izdan v roku dveh tednov, v pripravi je tudi zbornik za leto 2009. V letu 2009 je bila Komisija za alpinizem bolj pasivna. Sprejet je bil poslovnik KA. Izbor vrhunskih dosežkov v alpinizmu je bil kvalitetno organiziran. Mednarodni festival gorniškega filma se je podprl z večjimi sredstvi, za kar so vsi registrirani alpinisti imeli 20% popusta pri nakupu vstopnic.

Poročili za leto 2008 in 2009 sta bili dani na razpravo. Nanju ni bilo posebnih pripomb.

**Sklep 4.1.:**

Poročili o delu Komisije za alpinizem v letih 2008 in 2009 sta bili sprejeti z večino glasov predstavnikov alpinističnih kolektivov.

**Ad 5/ Finančni poročili za leti 2008 in 2009**

Finančni poročili KA za leti 2008 in 2009 je podal Andrej Štremfelj (finančni poročili sta prilogi arhivskega zapisnika).

Poslovanje v obeh letih je bilo pozitivno in korektno. Mišo Primc (AO Celje Matica) je zastavil vprašanje glede predpostavke pod št. 24 – delovanje KA in stroški PZS v višini 8.600,00 €. Andrej Štremfelj mu je pojasnil, da gre za del, ki ga vse komisije znotraj PZS prispevajo za delovanje PZS in je bil sprejet s sklepom Skupščine PZS.

Na poročili ni bilo dodatnih pripomb.

**Sklep 5.1.:**

Finančni poročili Komisije za alpinizem za leti 2008 in 2009 sta bili sprejeti z večino glasov predstavnikov alpinističnih kolektivov.

**Ad 6/ Plan dela za 2010**

Plan dela je predstavil načelnik KA Andrej Štremfelj. Gradivo je bilo poslano vsem načelnikom po el. pošti (Plan dela je priloga arhivskega zapisnika). Zbor alpinistov bo letos v organizaciji AO Vipava. Prenove je potrebna spletna stran KA. Izpostavil je vzgojno dejavnost, ki je za slovenski alpinizem ključnega pomena. Poudaril problem pomanjkanja vzgojne literature. Dobrodošla bi bila tudi kakšna izmenjava, predvsem z razlogom izmenjave izkušenj z ostalimi plezalci.

Še vedno se zbirajo ideje za poletno akcijo mladih alpinistov. S strani odsekov ni prišla nobena sugestija in je še vedno dobrodošla, vključno z vodjo akcije.

.

Janez Toni (AO Rašica) je predlagal, da bi bilo dobro organizirati podoben tečaj kot je za alpiniste v Chamonixu, tudi za pripravnike. Andrej Štremfelj mu je pojasnil, da je to vloga odsekov. Velik problem je tudi prevzem odgovornosti za pripravnike in se tega izogibamo.

**Sklep 6.1.:**

Plan dela KA za leto 2010 je bil sprejet z večino glasov načelnikov oz. namestnikov alpinističnih kolektivov.

**Ad 7/ Finančni plan za 2010**

Kratko obrazložitev je podal Andrej Štremfelj (finančni plan je priloga arhivskega zapisnika). Finančni plan je narejen na osnovi predhodnih predpostavk in lanskega dohodka Ministrstva za šolstvo in šport. Če bo teh sredstev manj, se bodo zadnje oklestile pri vzgoji.

Pojasnjeno je bilo tudi, da testiranj za vrhunske alpiniste nismo izvedli, ker z nobene strani ni resnega odziva.

Matej Smrkolj (AO Tržič) sprašuje kaj pomeni predpostavka »mladinska reprezentanca«, če vemo, da je nimamo.

Pojasnjeno mu je bilo, da gre za člane odprave, ki gredo letos na Gašerbrum 1 in s to predpostavko bomo kandidirali tudi za sredstva na Ministrstvo za šolstvo in šport.

Mišo Primc (AO Celje Matica) predlaga, da se poveča predpostavka za učbenik alpinistična šola. Glede tega je Tomi Aurednik (AK Slovenska Bistrica) predlagal, da se na spletni strani naredi zbirnik vzgojnega materiala, ki se redno posodablja in dopolnjuje. Tomo Česen je razložil, da se to že zbira na spletni strani Komisije za alpinizem.

Na finančni plan ni bilo pripomb.

**Sklep 7.1.:**

Finančni plan za leto 2010 je bil sprejet z večino glasov načelnikov oz. namestnikov alpinističnih kolektivov.

**Ad 8/ Registracija odsekov in klubov**

Pojavil se je problem, da je članstvo v upadu in da nekateri kolektivi ne dosegajo minimuma za registracijo odseka oz. kluba. Prav tako vsi kolektivi nimajo alpinističnega inštruktorja. Pojavlja se vprašanje ali takšen odsek vseeno registrirati ali ne? Dosedanja praksa je bila takšna, da AI ni nujen in da si za vodenje alpinistične šole lahko inštruktorja izposodi pri drugem odseku.

**Sklep 8.1.:** Alpinističnim kolektivom, ki nimajo alpinističnega inštruktorja, se da na razpolago dve leti časa, da glede tega poskrbijo. V kolikor jim v dveh letih ne uspe pridobiti AI se takšen klub ne registrira.

**Sklep 8.2.:** V kolikor se bi pojavilo večje število takšnih kolektivov, da ne bodo zadostili pogojem, se o tem ponovno sklepa.

**Ad 9/ Volitve načelnika in članov Komisije**

**Sklep 9.1.:** Potrdi se razrešnica dosedanjega načelnika in članov KA.

Za načelnika Komisije za alpinizem je prišel predlog za Miha Habjana (Akademski AO) in Petra Podgornika, ki s kandidaturo ni bil seznanjen.

**Sklep 9.2.:** Z glasovanje vseh načelnikov KA se potrdi novega načelnika KA Miha Habjana.

Za člane so prispeli naslednji predlogi izmed katerih se voli tri člane:

* Matej Kladnik (AO Kamnik)
* Alen Marinović (Šaleški AO Velenje)
* Rok Dečman (AO Celje – Matica)
* Silvij Morojna (AO TAM)

**Sklep 9.3.:** Z glasovanje vseh načelnikov KA se potrdi tri nove člane KA, in sicer: Mateja Kladnika, Alena Marinovića in Roka Dečmana.

Za člane Podkomisije za tekmovalno ledno plezanje je prispel predlog:

* Jasna Pečjak, načelnik
* Branko Ivanek, namestnik načelnika
* Andrej Pečjak, mednarodni sodnik
* Peter Vukotič, član

**Sklep 9.4.:** Z glasovanje vseh načelnikov KA se v paketu potrdi člane Podkomisije za tekmovalno ledno plezanje.

Za vodjo usposabljanja Komisije za alpinizem je predlagan Tomo Česen.

**Sklep 9.5.:** Z glasovanje vseh načelnikov KA se potrdi vodjo usposabljanja Komisije za alpinizem, Toma Česna.

**Ad 10/ Razno**

**Tomo Česen** predstavi nekaj smernic glede usposabljanja alpinistov in alpinističnih inštruktorjev.

Za alpinističnega inštruktorja so bile predlagane naslednje predpostavke:

* Pogoj za alpinističnega inštruktorja je plezanje pete stopnje po lestvici UIAA v skali.
* Stopnja izobrazbe se s trenutne V., ki je v programu usposabljanja, zniža na III.
* Dosedanji triletni staž od alpinista do možnosti opravljanja izpita za AI se zniža na dve letnega.
* Seminar se bo razdelil na letni in zimski del.

**Sklep 10.1.:** Zgornji predlogi so bili sprejeti v paketu z glasovanje vseh prisotnih načelnikov in predstavnikov alpinističnih kolektivov.

**Mišo Primc (AO Celje Matica)** je predlagal spremembo 14. in 25. člena pravilnika KA in sicer (dopolnitev je odebeljena):

14. člen

Naloge zbora načelnikov so:

* voli in razrešuje **načelnika in** člane KA in njenih stalnih podkomisij **vsaki dve leti** s potrditvijo UO PZS,
* določi predlog in predlog sprememb Alpinističnega pravilnika z 2/3 večino prisotnih,
* sprejema in spreminja Alpinistične kriterije,
* sprejema poročilo o izvršitvi akcijskega in finančnega načrta o delu KA za preteklo obdobje,
* določa predlog akcijskega finančnega plana KA,
* sprejema predlog srednjeročnega razvoja alpinizma.

in

25. člen

Sopodpisnik finančnih dokumentov za KA je načelnik KA oz. oseba, ki jo pooblasti **KA**.

**Sklep 10.2.:** Predlog bo Komisija za alpinizem pregledala in poročala na naslednjem zboru načelnikov Komisije za alpinizem.

**Matevž Vučer (AO Kranj)** je postavil vprašanje zakaj se gorske vodnike (GV) enači z AI in zakaj ti lahko sodelujejo na usposabljanjih AI in ali lahko k izpitu za alpinista pristopi nekdo, ki ni član alpinističnega odseka.

Pojasnjeno mu je bilo, da tukaj ni nobenega dvoma v strokovno usposobljenost gorskih vodnikov, ker so profesionalci in izšolani za delo z ljudmi v gorah. Večina gorskih vodnikov ima tudi naziv alpinistični inštruktor.

K izpitu lahko pristopi vsak, ki zadosti pogojem. Važno, da je član Planinskega društva in da ga je izšolal alpinistični inštruktor z veljavno licenco ali gorski vodnik po predpisanem programu.

**Tomo Aurednik (AK Slovenska Bistrica)** je vprašal, kako je z novimi programi na Fakulteti za šport in študenti, ki bi radi pridobili na podlagi tega študija naziv alpinist.

Pojasnjeno mu je bilo, da je Planinska zveza Slovenije na zvezi s Fakulteto za šport in da v tem trenutku lahko diplomantje Fakultete za šport opravljajo izpit za alpinista po predpisanem programu in enakimi pogoji kot ostali, ki pristopajo k izpitu. Izpit opravljajo pred izpitno komisijo Komisije za alpinizem. Fakulteta je bila tudi pozvana, da pripravi predloge glede na trenutne dogovore.

**Tomo Videnšek (AO Grmada Celje)** je vprašal ali so AI ves čas svojega dela zavarovani za odgovornost.

Pojasnjeno mu je bilo, da samo za akcije v okviru Planinske zveze Slovenije oz. Planinskega društva.

***Zbor je bil zaključen ob 21. uri.***

Zapisnikar: Matjaž Šerkezi, strokovni sodelavec

Overovatelja zapisnika: Mišo Primc in Janez Toni

Miha Habjan, načelnik KA